

**ΕΛΛΗΝΙΚΗ ΔΗΜΟΚΡΑΤΙΑ**

ΝΟΜΟΣ ΑΤΤΙΚΗΣ

ΔΗΜΟΣ ΙΛΙΟΥ

ΔΙΕΥΘΥΝΣΗ ΔΙΑΧΕΙΡΙΣΗΣ

ΑΠΟΡΡΙΜΜΑΤΩΝ ΚΑΙ ΠΡΑΣΙΝΟΥ

“Προμήθεια λιπαντικών”

**K. Μ. :** Π 63/23

**ΠΡΟΫΠ.: 37.195,04 €** (με Φ.Π.Α. 24%)

**Κ.Α.Ε.:** 20.6641.0005

**Άρθρο 1**

**Τεχνική έκθεση-Προϋπολογισθείσα δαπάνη**

Αντικείμενο της παρούσας μελέτης είναι η προμήθεια λιπαντικών για τις ανάγκες των Υπηρεσιών του Δήμου Ιλίου.

Η συνολική δαπάνη ανέρχεται σε *τριάντα επτά χιλιάδες εκατό ενενήντα πέντε ευρώ και τέσσερα λεπτά* **(37.195,04€)** συμπεριλαμβανομένου Φ.Π.Α. 24% και θα βαρύνει τον Κωδικό Αριθμό Εξόδων (Κ.Α.Ε.) 20.6641.0005 του προϋπολογισμού του Δήμου, οικονομικού έτους 2023.

**Άρθρο 2**

**Τεχνικές προδιαγραφές**

 Το υπό προμήθεια λιπαντικά (CPV 09211000-1) θα έχουν τα παρακάτω χαρακτηριστικά:

|  |  |
| --- | --- |
|  | **ΠΡΟΔΙΑΓΡΑΦΕΣ** |
|  |  |  |
| **α/α** | **Περιγραφή** | **Προδιαγραφές** |
| 1 | Συνθετικό Λιπαντικό βενζινοκινητήρων-πετρελαιοκινητήρων SAE 5w/30 (σε δοχείο 4 λίτρων) | LDF4 ACEA E6,E9,E4,E7.API CI4 |
| 3 | Υγρό τύπου AdBlue (σε δοχείο 10 λίτρων) | Διάλυμα ουρίας 32.5%, για χρήση στο σύστημα επιλεκτικού καταλύτη για κινητήρες EURO 4, EURO 5 και EURO 6. ISO 22241 DIN 70070 (SCR)  |
| 2 | Γράσο λιθίου (Βαρέλι 185 kg)  | Ρευστότητας NLGI 1 |
|  |  |  |
|  |  |  |
| **Τα προσφερόμενα λιπαντικά θα πρέπει να έχουν έγκριση κυκλοφορίας στην Ελλάδα, που δίδεται από την Δνση Πετροχημικών του Γενικού Χημείου του Κράτους. Η παραγωγός εταιρεία των λιπαντικών θα είναι πιστοποιημένη κατά ISO 9001/2015, ISO 14001/2015 και OHSAS 18001/2007, η συμμετέχουσα εταιρεία κατά ISO 9001/2015 και η παραγωγική εταιρεία για τα ράκη κατά ISO 9001/2015.** |

**Άρθρο 3**

**Ενδεικτικός προϋπολογισμός**

|  |
| --- |
| **Προμήθεια λιπαντικών έτους 2023** |
|  |
|  |  |  |  |  |  |
| **α/α** | **Περιγραφή** | **Μονάδα Μέτρησης** |  **Τελική Ποσότητα** | **ΤιμήΜονάδας (€)** | **ΣυνολικήΤιμή (€)** |
| 1 | Συνθετικό Λιπαντικό βενζινοκινητήρων – πετρελαιοκινητήρων 5/30 LDF4 ACEA E6,E9,E4,E7.API CI-4 (σε δοχείο 4 λίτρων) | λίτρα | 100 | 5,40 € | 540,00 € |
| 2 | Υγρό τύπου AdBlue (σε δοχείο 10 λίτρων) | λίτρα | 17.300 | 1,60 € | 27.680,00 € |
| 3 | Γράσο λιθίου ρευστότητας NLGI 1 (σε βαρέλι 185 κιλων) | κιλά | 370 | 4,80 € | 1.776,00 € |
|  |  |  |  |  |  |
|  |  |  |  |  |
|  |  |  | **Σύνολο** | **29.996,00 €** |
|  |  |  | **Φ.Π.Α. 24%** | **7.199,04 €** |
|  |  |  | **Γενικό Σύνολο** | **37.195,04 €** |

**ΣΥΓΓΡΑΦΗ ΥΠΟΧΡΕΩΣΕΩΝ**

**Αρθρο 1o:** Αντικείμενο της εργασίας

Αντικείμενο της παρούσας μελέτης είναι η προμήθεια λιπαντικών για τις ανάγκες των Υπηρεσιών του Δήμου Ιλίου.

**Αρθρο 2o:** Ισχύουσες διατάξεις

Η διενέργεια της προμήθειας θα πραγματοποιηθεί σύμφωνα με:

* Νόμος 4412/16 «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147 Α΄/08-08-2016), όπως τροποποιηθείς ισχύει.
* Νόμος 4250/14 «Διοικητικές Απλουστεύσεις-Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του Π.Δ. 318/1992» (ΦΕΚ 74 Α΄/23-03-2014)
* Νόμος 4270/14, όπως τροποποιήθηκε και ισχύει, «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)-δημόσιο λογιστικό και άλλες διατάξεις» (ΦΕΚ 143 Α΄/28-06-2014)
* Νόμος 4013/11, όπως τροποποιήθηκε και ισχύει, «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων-Αντικατάσταση του 6ου Κεφαλαίου του ν. 3588/07 (Πτωχευτικός Κώδικας)-Προπτωχευτική διαδικασία εξυγίανσης και άλλες διατάξεις» (ΦΕΚ 204 Α΄/15-09-2011)
* Νόμος 3861/10, όπως τροποποιήθηκε και ισχύει, «Ενίσχυση της διαφάνειας για την υποχρεωτική ανάρτηση νόμων και πράξεων των Κυβερνητικών, Διοικητικών και Αυτοδιοικητικών οργάνων στο διαδίκτυο-Πρόγραμμα Διαύγεια- και άλλες διατάξεις» (ΦΕΚ 112 Α΄/13-07-2010)
* Νόμος 3852/10, όπως τροποποιήθηκε και ισχύει, «Νέα Αρχιτεκτονική της Αυτοδιοίκησης και Αποκεντρωμένης Διοίκησης-Πρόγραμμα Καλλικράτης» (ΦΕΚ 87 Α’/07-06-2010)
* Νόμος 3731/08, όπως τροποποιήθηκε και ισχύει, «Αναδιοργάνωση της δημοτικής αστυνομίας και ρυθμίσεις λοιπών θεμάτων αρμοδιότητας Υπουργείου Εσωτερικών» (ΦΕΚ 263 Α΄/23-12-2008)
* Νόμος 3463/06, όπως τροποποιήθηκε και ισχύει, «Κύρωση του Κώδικα Δήμων και Κοινοτήτων» (ΦΕΚ 114 Α΄/08-06-2006)
* Νόμος 2690/99, όπως τροποποιήθηκε και ισχύει, «Κύρωση του Κώδικα Διοικητικής Διαδικασίας και άλλες διατάξεις» (ΦΕΚ 45 Α΄/09-03-1999)
* Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι] - Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ-Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις».
* Π.Δ. 80/2016 (ΦΕΚ 145 Α΄/05-08-2016)
* Την με αριθμ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων «Έγκριση Τυποποιημένου Εντύπου Υπεύθυνης Δήλωσης (ΤΕΥΔ) του άρθρου 79 παρ. 4 του Ν. 4412/16, για διαδικασίες σύναψης δημόσιας σύμβασης κάτω των ορίων των οδηγιών» (ΦΕΚ 3698 Β΄/16-11-2016)
* Την με αριθμ. 15 κατευθυντήρια οδηγία της Ενιαίας Ανεξάρτητης Αρχής Δημοσίων Συμβάσεων (αρ. 161/5797/25-11-2016)

**ΑΡΘΡΟ 3:** Δικαιολογητικά Συμμετοχής

* Οικονομική Προσφορά Αναδόχου

**Αρθρο 4o:** Τιμές προσφορών

Η οικονομική προσφορά του υποψηφίου αναδόχου, ο οποίος θα αναλάβει την διενέργεια της παρούσας προμήθειας, θα αποτελεί αναπόσπαστο μέρος του συμφωνητικού (με την επιφύλαξη του άρθρου 130 του ν. 4270/14 όπως ισχύει) και θα δίδεται σε ευρώ. Οι τιμές μονάδας της προσφοράς του αναδόχου θα παραμένουν σταθερές για όσο θα είναι σε ισχύ η αντίστοιχη σύμβαση για την παρούσα υπηρεσία. Οποιαδήποτε αλλαγή τους από την πλευρά του προμηθευτή θα απορρίπτεται ως απαράδεκτη και αντίθετη στους όρους της σύμβασης. **Κριτήριο ανάθεσης είναι η οικονομικότερη προσφορά αποκλειστικά βάσει τιμής**

**ΑΡΘΡΟ 5ο:** Υποβολή προσφοράς

Οι προσφορές υποβάλλονται μέσα σε φάκελο στον οποίο πρέπει να αναγράφονται ευκρινώς:

α) η λέξη «Προσφορά»

β) η επωνυμία της αναθέτουσας αρχής, στην οποία απευθύνεται η προσφορά

γ) ο τίτλος της σύμβασης

δ) τα στοιχεία του οικονομικού φορέα

Προσφορές υποβάλλονται για όλα τα είδη της παρούσας μελέτης. Προσφορές που δεν περιλαμβάνουν όλα τα είδη αυτά εμφανίζονται στον ενδεικτικό προϋπολογισμό θα απορρίπτονται.

**Ο ανωτέρω φάκελος θα περιέχει τα αναφερόμενα στο άρθρο 3 του παρόντος, δικαιολογητικά. Στο τέλος της οικονομικής προσφοράς θα πρέπει να υπάρχει η ημερομηνία σύνταξης της προσφοράς, υπογραφή και σφραγίδα του υποψήφιου αναδόχου.** Επίσης, από την προσφορά του υποψήφιου αναδόχου θα πρέπει να προκύπτει σαφώς ότι συμφωνεί πλήρως με τις τεχνικές προδιαγραφές της παρούσας μελέτης. Η δήλωση αυτή θα είναι απόλυτα δεσμευτική για κάθε υποψήφιο ο οποίος θα αναδειχθεί τελικά ανάδοχος

Σημειώνεται ότι σε κάθε υποψήφιο ανάδοχο θα διατίθεται έντυπο προϋπολογισμού προσφοράς, παρόμοιας μορφής με τον πίνακα ενδεικτικού προϋπολογισμού της παρούσας μελέτης, το οποίο ο υποψήφιος προμηθευτής θα μπορεί προαιρετικά να συμπληρώνει, αν κρίνει ότι τον διευκολύνει για την κατάθεση της οικονομικής προσφοράς του.

Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. **Κάθε υποψήφιος ανάδοχος με την υποβολή της προσφοράς του αποδέχεται όλους τους όρους της παρούσας μελέτης.**

**ΑΡΘΡΟ 6ο** Χρόνος ισχύος προσφοράς

Η διάρκεια ισχύος της προσφοράς ορίζεται σε 90 ημέρες.

**ΑΡΘΡΟ 7ο** Εγγυητικές Επιστολές

Δεν απαιτείται η υποβολή εγγυητικής συμμετοχής και εγγυητικής καλής εκτέλεσης

**ΑΡΘΡΟ 8ο** Εναλλακτικές προσφορές

Εναλλακτικές προφορές δεν θα γίνονται δεκτές.

**ΑΡΘΟ 9ο** Πρόσκληση για υποβολή δικαιολογητικών

Μετά την αξιολόγηση των προσφορών και πριν την έκδοση απόφασης ανάθεσης, η αρμόδια Υπηρεσία του Δήμου Ιλίου, ειδοποιεί εγγράφως τον προσωρινό ανάδοχο να υποβάλλει επί ποινή αποκλεισμού τα κάτωθι δικαιολογητικά:

1. **Υπεύθυνη Δήλωση με ημερομηνία υπογραφής μεταγενέστερη από αυτή της ειδικής πρόσκλησης,** εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου.

**Ως εκπρόσωπος του οικονομικού φορέα νοείται ο νόµιµος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.**

Για τους οικονομικούς φορείς που είναι φυσικά πρόσωπα (πχ ατομικές επιχειρήσεις), η υπεύθυνη δήλωση θα πρέπει να είναι θεωρημένη για το γνήσιο της υπογραφής τους.

**Στην υπεύθυνη δήλωση θα αναφέρεται** ότι δεν έχουν εις βάρος τους **αμετάκλητη** καταδικαστική απόφαση για κάποιο αδίκημα από τα αναφερόμενα της παρ. 1 του άρθρου 73 του Ν. 4412/2016 όπως ισχύει ήτοι: Συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομες δραστηριότητες, παιδική εργασία και άλλες μορφές εμπορίας ανθρώπων, για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας. **Σημειώνεται ότι σε περίπτωση που υπάρχουν καταδικαστικές αποφάσεις, οι συμμετέχοντες θα πρέπει να τις προσκομίσουν.**

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε **αμετάκλητη** καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά ιδίως: αα) στις περιπτώσεις Εταιρειών Περιορισμένης Ευθύνης (Ε.Π.Ε.), Ιδιωτικών Κεφαλαιουχικών Εταιριών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές ββ) στις περιπτώσεις Ανωνύμων Εταιρειών (Α.Ε.), τον Διευθύνοντα Σύμβουλο καθώς και όλα τα μέλη του Διοικητικού Συμβουλίου και γγ) στις περιπτώσεις των συνεταιρισμών τα μέλη του διοικητικού συμβουλίου.

Εναλλακτικά μπορεί να υποβληθεί απόσπασμα ποινικού μητρώου το οποίο θα έχει εκδοθεί έως τρεις μήνες πριν την υποβολή του, από το οποίο να προκύπτει, ότι δεν έχουν εις βάρος τους **αμετάκλητη** καταδικαστική απόφαση, για κάποιο αδίκημα από τα αναφερόμενα της παρ. 1 του άρθρου 73 του Ν. 4412/2016

1. **Πιστοποιητικό** που εκδίδεται από αρμόδια κατά περίπτωση αρχή, από το οποίο να προκύπτει ότι ο υποψήφιος:

**α) κατά την ημερομηνία υποβολής της προσφοράς** ήταν ενήμερος ως προς τις υποχρεώσεις του που **αφορούν τις εισφορές κοινωνικής ασφάλισης** (κύριας και επικουρικής) **καθώς και ως προς τις φορολογικές υποχρεώσεις του**.

**β) κατά την ημερομηνία της ως άνω σχετικής ειδοποίησης, είναι ενήμερος ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) καθώς και ως προς τις φορολογικές υποχρεώσεις του.**

**Σημαντικό:** Λαμβανομένου υπόψη του σύντομου, σε πολλές περιπτώσεις, χρόνου ισχύος των πιστοποιητικών φορολογικής και ασφαλιστικής ενημερότητας που εκδίδονται από τους ημεδαπούς φορείς, οι οικονομικοί φορείς μεριμνούν να αποκτούν εγκαίρως πιστοποιητικά, τα οποία να καλύπτουν και τον χρόνο υποβολής της προσφοράς, σύμφωνα με τα ειδικότερα οριζόμενα στο άρθρο 104 του ν. 4412/2016, προκειμένου να τα υποβάλουν, εφόσον αναδειχθούν προσωρινοί ανάδοχοι.

Τα ανωτέρω πιστοποιητικά πρέπει να είναι εν ισχύ κατά το χρόνο υποβολής τους, άλλως, στην περίπτωση που δεν αναφέρεται χρόνος ισχύος, να έχουν **εκδοθεί έως τρείς (3) μήνες πριν από την υποβολή τους**

Μετά την έκδοση απόφασης ανάθεσης, η αρμόδια Υπηρεσία του Δήμου Ιλίου, ειδοποιεί εγγράφως τον προσωρινό ανάδοχο να προσέλθει, να υπογράψει το σχετικό συμφωνητικό.

**Αρθρο 10o:** Ηδιάρκεια ισχύος της σύμβασης ορίζεται από την ανάρτησης του συμφωνητικού στο Κ.Η.Μ.Δ.Η.Σ. έως και την 31-12-2023 με δυνατότητα χρονικής παράτασης χωρίς αύξηση του οικονομικού αντικειμένου.

**Αρθρο 11o :** Παραλαβή του συμβατικού αντικειμένου

Η παραλαβή των προς προμήθεια ειδών γίνεται από την αρμόδια επιτροπή παραλαβής που συγκροτείται σύμφωνα με το άρθρο 221 του 4412/16. Κατά τη διαδικασία παραλαβής διενεργείται ο απαιτούμενος έλεγχος, μπορεί δε να καλείται να παραστεί και ο ανάδοχος.

Για την παραλαβή των υλικών ισχύουν τα οριζόμενα στο άρθρο 209 «Παραλαβή υλικών» και 209 «Χρόνος παραλαβής υλικών» του ν. 4412/16 όπως ισχύει.

Για την παραλαβή του αντικειμένου της σύμβασης παροχής γενικών υπηρεσιών ισχύουν τα οριζόμενα στα άρθρα 219 «Παραλαβή του αντικειμένου της σύμβασης παροχής γενικών υπηρεσιών» και 220 «Απόρριψη παραδοτέου αντικατάσταση» του ν. 4412/16 όπως ισχύει.

**ΑΡΘΡΟ 12ο** Αναθεώρηση Τιμών

Οι τιμές δεν υπόκεινται σε καμία αναθεώρηση για οποιοδήποτε λόγο ή αιτία, αλλά παραμένουν σταθερές και αμετάβλητες.

**ΑΡΘΡΟ 13ο:** Ανωτέρα Βία

Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρω βία, να αναφέρει εγγράφως αυτά και να προσκομίσει στην αναθέτουσα Αρχή τα απαραίτητα αποδεικτικά μέσα.

**Αρθρο 14o:** Ποινικές ρήτρες- Έκπτωση του αναδόχου

1. Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του Δημοτικού Συμβουλίου, ύστερα από γνωμοδότηση του αρμόδιου οργάνου:

α) στην περίπτωση της παραγράφου 5 του άρθρου 105 του ν.4412/16 (ήτοι εάν ο ανάδοχος δεν προσέλθει να υπογράψει το συμφωνητικό, μέσα στη προθεσμία που ορίζεται στην πρόσκληση)

β) στην περίπτωση δημόσιας σύμβασης προμηθειών, εφόσον δεν παρέδωσε ή αντικατέστησε τα συμβατικά υλικά μέσα στο συμβατικό χρόνο

γ) στην περίπτωση δημόσιας σύμβασης υπηρεσιών αα) αν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις ββ) αν υπερέβη υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

2. Ο οικονομικός φορέας δεν κηρύσσεται έκπτωτος από την κατακύρωση ή ανάθεση ή την σύμβαση όταν:

α) εάν η σύμβαση δεν υπογράφηκε ή το υλικό δεν παραδόθηκε ή οι υπηρεσίες δεν παρασχέθηκαν με ευθύνη του φορέα που εκτελεί τη σύμβαση

β) Συντρέχουν λόγοι ανωτέρας βίας (άρθρο 204 του ν. 4412/16 όπως ισχύει).

3. Επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στο πεδίο εφαρμογής του παρόντος νόμου κατά τα ειδικότερα προβλεπόμενα στο άρθρο 74 του Ν.4412/16 όπως ισχύει. Κατά τα λοιπά εφαρμόζονται οι διατάξεις του άρθρου 203 του Ν.4412/16, όπως ισχύει.

**Αρθρο 15o:** Πληρωμή

Η πληρωμή του συμβατικού ποσού θα γίνει με την έκδοση χρηματικού εντάλματος πληρωμής εντός εξήντα (60) ημερών, μετά την παραλαβή-πρωτοκόλληση των τιμολογίων από τον προμηθευτή και την προσκόμιση των νομίμων δικαιολογητικών, βάσει του νόμου 4152/2013 παρ. 5, 6 και 7 της υποπαραγράφου Ζ.

**ΑΡΘΡΟ 16ο** Επίλυση Διαφορών

Οι διαφορές που θα προκύψουν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

 ΙΛΙΟΝ 04/05/2023 ΙΛΙΟΝ 05/05/2023 ΙΛΙΟΝ 08/05/2023

 ΕΛΕΓΧΘΗΚΕ ΘΕΩΡΗΘΗΚΕ

 Ο συντάξας Ο Προϊστάμενος Τμήματος Η αναπληρώτρια

 Διαχείρισης & Συντήρησης Προϊσταμένη Διευθύνσεως

 Οχημάτων Διαχείρισης Απορριμμάτων

 & Πρασίνου

 Τσαλδάρης Παλλάσης Πουλάκης Ευθύμιος Γαλάνη Ευαγγέλια